Michael Jordan
Michael Jeffrey Jordan bivši je američki NBA košarkaš, koji se uglavnom smatra najboljim košarkašem svih vremena. Trenutno je vlasnik Charlotte Hornetsa. U NBA ligi proveo je 15 sezona s 30,12 poena po utakmici u regularnoj sezoni (najviše u NBA). Osvojio je šest NBA titula sa Chicago Bullsima, deset puta bio najbolji strijelac i pet puta najkorisniji igrač lige. Devet puta izabran je u prvu odbrambenu petorku, a tri puta bio je najbolji po broju ukradenih lopti. Od 1983. rekordnih 49 puta pojavio se na naslovnici časopisa Sports Illustrated, a 1991. proglašen je sportistom godine po izboru tog časopisa. Godine 1999. proglašen je "najvećim sjevernoameričkim sportistom u 20. stoljeću" po izboru sportskog kanala ESPN, a drugi je na listi najboljih sportista stoljeća po izboru Associated Pressa. Njegova mogućnost odraza, koju najbolje dočarava zakucavanje s linije slobodnih bacanja, i drugi podvizi donijeli su mu nadimke "Air Jordan" i "Njegovo zračno visočanstvo". Glumio je i u filmu Space Jam iz 1996. Jedan je od najplaćenijih sportista u historiji. Njegova godišnja zarada od sponzora i danas se procjenjuje na više od 40 miliona dolara.